Izvor: Clive Rose Getty Images Sport

Reprezentativci Švajcarske Granit Džaka, Đerdan Šaćiri i Stefan Lihtštajner nisu suspendovani zbog proslave golova na meču protiv Srbije.

Švajcarski trio bio je pod istragom FIFA zbog provokativnog načina proslave golova protiv Srbije. Mnogi mediji su bez osnova spekulisali da bi moglo da se dogodi da budu suspendovani na jedan ili dva meča. To se naravno nije dogodilo.

FIFA je nastavila sa trendom pojačanih finansijskih kazni koji ima od početka Mundijala i trojici igrača izrekla novčane kazne u iznosima od pet (Lihtštajner) do 10 hiljada franaka (Džaka i Šaćiri).

Nakon meča Srbije i Švajcarske pod istragom su se zbog izjava nakon meča našli i selektor SrbijeMladen Krstajić i predsednik FSS Slaviša Kokeza. Kao i sam FSS zbog neprimerenog ponašanja navijača. Kazne su i u ovom slučaju samo novčane.